આણંદ, 25 એપ્રિલ : આણંદ જિલ્લામાં 72 ગ્રામ પંચાયતોની પેટા ચૂંટણી 28 એપ્રિલ, 2013ના રોજ યોજાવાની હોવાથી કાયદો અને વ્યવસ્થાની પરિસ્થિતિ જળવાઇ રહે અને કોઇ અનિચ્છનીય બનાવ ન બને તે માટે 1 મે, 2013 સુધી અધિક જિલ્લા મેજીસ્ટ્રેટ આર. જી. ગોહીલે સને 1951ના ગુજરાત પોલીસ અધિનિયમ-1951ની કલમ-37(3) હેઠળ 72 ગ્રામ પંચાયતની પેટા ચૂંટણીઓ યોજાનાર છે તેવા વિસ્તારમાં સક્ષમ અધિકારીની પરવાનગી સિવાય ચાર કરતા વધુ માણસોએ એકત્ર થવું નહી, ચાર કરતા વધુ માણસોની કોઇ સભા ભરવી કે બોલાવવી નહી અથવા સરધસ કાઢવાની મનાઇ ફરમાવવામાં આવી છે.